Diari Oficial de la Generalitat Valenciana


Sumari del DOGV 5680, del 15-01-2008 (2008/336)

DECRET 2/2008, d'11 de gener, del Consell, pel qual es modifica el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana, adaptant-lo a la nova estructura del Consell.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/01/11/2/dof/vci/html**

### Dades del document

Número de DOGV
:   5680

Data del DOGV
:   15-01-2008

Secció del DOGV
:   I. DISPOSICIONS GENERALS

Número del document
:   2008/336


Data del document
:   11-01-2008

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Observatori Per A la Convivència Escolar En Els Centres de la Comunitat Valenciana
    * adaptació escolar
    * conflicte social
    * legislació
    * centre d'ensenyament
    * reglament intern
    * alumnat
    * integració social

DECRET 2/2008, d'11 de gener, del Consell, pel qual es modifica el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana, adaptant-lo a la nova estructura del Consell. [2008/336]  
El Decret 233/2004, de 22 d'octubre, del Consell, va crear l'Observatori per a la Convivència Escolar en els Centres de la Comunitat Valenciana, com a òrgan de caràcter consultiu adscrit a la conselleria de Cultura, Educació i Esport, destacant, entre les seues funcions, el coneixement, anàlisi i avaluació dels problemes de convivència en els centres educatius, a fi de planificar i coordinar la intervenció per a la resolució i prevenció dels conflictes.  
Mitjançant Decret 166/2005, d'11 de novembre, del Consell, es va modificar l'article 4 de l'esmentat Decret 233/2004, que regulava la composició del Ple.  
Donada l'aprovació del Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com el Decret 118/2007, de 27 de juliol, del Consell, pel qual es va aprovar el Reglament Orgànic i Funcional de la conselleria d'Educació, es considera necessari modificar la composició del Ple de l'Observatori per a adaptar-lo a la nova estructura orgànica.  
En virtut d'això, de conformitat amb el que establix l'Estatut d'Autonomia, i fent ús de les facultats atribuïdes pels articles 31 i 33 de la Llei del Consell, a proposta del conseller d'Educació i amb la deliberació prèvia del Consell, en la reunió del dia 11 de gener de 2008,   
DECRETE  
Article únic   
Es modifica l'article 4 del Decret 233/2004, de 22 d'octubre, del Consell, pel qual es va crear l'Observatori per a la Convivència Escolar en els Centres de la Comunitat Valenciana, quedant redactat de la manera següent:  
«article 4. Composició del Ple   
1. El Ple de l'Observatori estarà integrat pels membres següents:   
a) President/a: el/la titular de la conselleria competent en matèria d'educació.   
b) Vicepresident/a Primer/a: el/la titular de la secretaria autonòmica competent en matèria d'educació.   
c) Vicepresident/a Segon/a: el/la titular de la direcció general amb competències en l'avaluació i qualitat educativa.   
d) Vocals:   
- Un/a representant de la Presidència de la Generalitat i de cada una de les conselleries següents: Sanitat, Benestar Social, i Justícia i Administracions Públiques, designats pel conseller o consellera titular.  
- El/la titular de la direcció general d'Universitats i Estudis Superiors.  
- El/la titular de la direcció general amb competències en ordenació i centres docents.  
- El/la titular de cada una de les direccions territorials de la conselleria amb competències en matèria d'educació.  
- Dos representants de la Federació Valenciana de Municipis i províncies.  
- El/la president/a del Consell Escolar Valencià.  
- El/la cap del Servici Central d'Inspecció Educativa.  
- Un/a representant de la Comissió d'Experts, designat pel president o presidenta del Ple.  
- Un secretari o secretària, que serà nomenat pel president o presidenta d'entre els funcionaris o funcionàries de la conselleria amb competències en matèria d'educació.  
2. A instància del president o presidenta, i si es considera convenient per al desenrotllament de les funcions pròpies de l'Observatori, podrà assistir a les sessions del Ple qualsevol persona que, no formant part de l'òrgan, puga aportar els seus coneixements i experiències en la matèria relacionada amb la convivència escolar».  
DISPOSICIÓ ADDICIONAL  
Única  
Totes les referències que en el Decret 233/2004, de 22 d'octubre, del Consell, es fan a la conselleria de Cultura, Educació i Esport s'han d'entendre fetes a la conselleria amb competències en matèria d'educació. I les referències a l'Institut Valencià d'Avaluació i Qualitat Educativa s'han d'entendre fetes a la direcció general o organisme amb competències en matèria de convivència escolar.  
DISPOSICIÓ DEROGATÒRIA  
Única  
Queda derogat el Decret 166/2005, d'11 de novembre, del Consell, pel qual es va modificar el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana.  
DISPOSICIÓ FINAL  
Única  
El present decret entrarà en vigor l'endemà de la seua publicació en el Diari Oficial de la Comunitat Valenciana.   
València, 11 de gener de 2008  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN


Còpia Permalink ELI